Source: https://regulovanenajomne.sk/main_pravnepredpisy_vyhlaska871996.html
Timestamp: 2020-07-13 19:15:28+00:00

Document:
Vyhláška č. 87/1996
Vyhláška č. 87/1996 Z.z. Ministerstva financií Slovenskej republiky, ktorou sa vykonáva zákon Národnej rady Slovenskej republiky č. 18/1996 Z.z. o cenách
Ministerstvo financií Slovenskej republiky podľa § 22 a § 3 ods. 3 zákona Národnej rady Slovenskej republiky č. 18/1996 Z.z. o cenách (ďalej len "zákon") ustanovuje:
a) podrobnosti dohodovania cien, postupu pri regulácii cien, pri cenovej evidencii a kalkulácii a podrobnosti konania o porušení cenovej disciplíny,
b) rozsah spracovania a predkladania kalkulácií nákladov a zisku na požiadanie cenových orgánov. 1)
1) § 4 ods. 1 zákona Národnej rady Slovenskej republiky č. 18/1996 Z.z. o cenách.
Cena obchodného alebo sprostredkovateľského výkonu, aj keď nie je výslovne a samostatne dohodnutá, sa na účely zisťovania, či došlo k porušeniu cenovej disciplíny, posudzuje oddelene od zostávajúcich častí ceny tovaru. 2)
2) § 1 ods. 1 zákona Národnej rady Slovenskej republiky č. 18/1996 Z.z.
(1) Pri regulácii cien sa uplatňujú ekonomicky oprávnené náklady, ktoré sa preukazujú účtovnými podkladmi, kalkuláciami nákladov, prípadne fakturáciou alebo daňovými a colnými podkladmi a podobne. Do kalkulácie nákladov na účely regulácie cien sa spravidla nezahŕňajú
d) výdavky na prípravu pracovníkov, ktorí budú zamestnancami budúcich prevádzok a zariadení,
e) výdavky na vybavenie obstarávanej investície zásobami,
g) prevádzkové náklady spojené s odstraňovaním škôd na majetku,
h) vyplácané podiely na zisku, napríklad dividendy a podobne, odmeny členom štatutárnych orgánov a ďalších orgánov právnických osôb,
ch) náklady na zastavenú nedokončenú výrobu alebo zastavenú činnosť, alebo náklady na dočasne odňatý majetok,
r) opakovane uhrádzané náklady,
s) náklady zo zvýšenia cien vstupov, ktoré sa ešte nezapracovali do tovaru,
t) úroky z úverov, ak sa nepreukáže ekonomická nevyhnutnosť potreby úveru,
u) mzdové a osobné náklady, nepriame (režijné) náklady, ktoré sú nad úrovňou ročného indexu inflácie vykazovaného Štatistickým úradom Slovenskej republiky v sledovanom období v porovnaní s rovnakým obdobím predchádzajúceho roka, a to v prípade nezmenenej produktivity práce,
v) odpisy hmotného a nehmotného majetku nad rámec rovnomerného odpisovania,
w) časti splátok na leasingové obstaranie hmotného a nehmotného majetku presahujúce výšku odpisov pri rovnomernom odpisovaní, ktorá by sa uplatňovala v prípade vlastníctva tohto majetku alebo ktorá presahuje výšku úroku za úver od banky,
x) náklady na nájom hmotného a nehmotného majetku nesúvisiaceho s podnikateľskou činnosťou, na ktorú sa vzťahuje regulácia cien.
(2) Pri regulácii cien sa uplatňuje primeraný zisk, ktorý sa preukazuje účtovnými dokladmi, kalkuláciami, prípadne fakturáciou alebo daňovými podkladmi a podobne. Primeraný zisk v prípadoch regulácie cien je závislý od
(3) Rozsah primeraného zisku v prípadoch regulácie cien neovplyvňuje
(4) Pri posudzovaní, či došlo k dohodnutiu neprimeranej ceny podľa § 12 zákona, sa ustanovenia odseku 1 písm. a) až x) a odseku 2 a 3 použijú obdobne.
Kalkulácia nákladov a zisku podľa § 3 ods. 3 zákona sa spracúva a predkladá na požiadanie cenových orgánov v rozsahu uvedenom v § 2 ods. 3 zákona a § 3 vyhlášky, a to v prípadoch regulácie cien podľa § 5 až 7, § 9 a § 10 zákona.
Podľa § 4 ods. 3 písm. a) a c) zákona Ministerstvo financií Slovenskej republiky (ďalej len "ministerstvo") reguluje ceny, ak
a) vznikne mimoriadna situácia na trhu v dôsledku extrémneho vývoja cien na zahraničných trhoch s priamym dosahom na tuzemský trh, pri zmenách systémových opatrení štátu spočívajúcich v zmene kurzu slovenskej meny, zmene daňových, colných, dotačných predpisov a podobne, alebo
b) si to vyžaduje verejný záujem spočívajúci vo vyrovnávaní postavenia kupujúceho alebo predávajúceho pri tovare úplne alebo sčasti dotovanom z prostriedkov štátneho rozpočtu, štátnych fondov, prostriedkov obcí a z prostriedkov zdravotných, prípadne sociálnych poisťovní.
(1) Technologické, organizačné a ekonomické vzťahy v nesúťažnom prostredí medzi predávajúcim a kupujúcim, ktoré vytvárajú prirodzený monopol (ďalej len "prirodzený monopol"), sú dôvodom na reguláciu cien podľa § 5 ods. 3 zákona; tieto vzťahy vyplývajú z úplného alebo z čiastočného prepojenia technickou sústavou (sieťami) podľa osobitných predpisov, 3) a to najmä pri
a) zrušené od 1. 8. 2001 - zák. č. 276/2001 Z.z.
b) zrušené od 1. 8. 2001 - zák. č. 276/2001 Z.z.
c) výrobe pitnej vody a úžitkovej vody z povrchových a podzemných zdrojov a pri jej rozvode verejnými vodovodmi, pri odvádzaní odpadových vôd verejnými kanalizáciami a pri ich čistení,
d) telekomunikačných a poštových výkonoch,
e) prevádzkovaní a užívaní železničnej dopravnej cesty,
f) ostatnej regulovanej činnosti, ako je spracovanie ropy, prevádzkovanie vodných diel a vodná doprava, ťažba a dobývanie nerastov a palív, mestská hromadná doprava, výroba špeciálnej techniky, 4) výkony rádiokomunikácií a káblovej televízie.
(2) Regulácia cien prirodzených monopolov sa uplatňuje na činnosti prirodzených monopolov s cieľom vytvárať alebo podporovať súťažné prostredie, a to podľa § 5 ods. 3 zákona a v súlade s osobitnými predpismi. 3)
(3) Regulácia cien podľa § 5 ods. 3 zákona sa uplatní na činnosti uvedené v odseku 1 podľa § 7 zákona. Právnické osoby vykonávajúce činnosti podľa odseku 1 na tento účel sledujú a kalkulujú celkové ekonomicky oprávnené náklady a primeraný zisk.
(4) Ministerstvo na základe podkladov podľa odseku 3 rozhoduje o spôsobe regulácie cien a taríf činností, na ktoré sa vzťahuje regulácia cien. Rozsah tarifných podmienok, záväzných podmienok výroby, dodávok, nákupu a investícií, ktoré možno do cien a taríf započítať, určí ministerstvo na návrh a po prerokovaní s príslušnými ústrednými orgánmi štátnej správy rozhodnutím o regulácii cien podľa § 11 zákona.
3) Napríklad zákon č. 70/1998 Z.z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov, zákon č. 110/1964 Zb. o telekomunikáciách v znení neskorších predpisov, zákon č. 138/1973 Zb. o vodách (vodný zákon) v znení neskorších predpisov, zákon Národnej rady Slovenskej republiky č. 258/1993 Z.z. o Železniciach Slovenskej republiky.
4) Vyhláška Ministerstva financií Slovenskej republiky č. 88/1996 Z.z. o cenách špeciálnej techniky.
(1) Rozhodnutím ministerstva o časovom usmerňovaní cien podľa § 9 zákona možno oddialiť vykonanie ohláseného zvýšenia cien; toto rozhodnutie nemá vplyv na rozhodovanie kupujúceho, či ohlásené zvýšenie ceny akceptuje uzatvorením dohody o cene.
(2) Po uplynutí šiestich mesiacov odo dňa zvýšenia ceny platí povinnosť podľa § 9 ods. 3 a 6 zákona ohlásiť len také zvýšenie cien, ktoré jednorazovo alebo postupne presiahne určený rozsah zvýšenia ceny. Za základ nového zvýšenia cien sa považuje cena platná po realizácii posledného ohláseného zvýšenia cien, alebo cena platná ku dňu vyhlásenia tejto regulácie cien.
(3) Pri tovare, ktorého ceny sú zároveň predmetom vecného aj časového usmerňovania cien, sa ohlasovacia a oznamovacia povinnosť podľa § 9 ods. 3 až 5 zákona vzťahuje aj na prípady, keď zvýšenie ceny zodpovedajúce vecnému usmerňovaniu presiahne rozsah zvýšenia určený na ohlásenie zvýšenia časovo usmerňovaných cien.
(1) Cenovou evidenciou sú doklady slúžiace na identifikáciu predávaného tovaru a výšky ceny, za ktorú sa tovar predáva, a ktoré obsahujú cenu, za ktorú sa tovar nakupuje, prípadne percentuálnu sadzbu uplatňovanú ako prirážku za obchodný výkon (cenu obchodného a sprostredkovateľského výkonu). Súčasťou cenovej evidencie sú aj údaje o začiatku a konci platnosti ceny, za ktorú sa tovar predáva, ako aj kalkulácie nákladov a zisku v rozsahu podľa § 4. Na účely evidencie cien môže slúžiť cenník cien, za ktoré sa tovar predáva, alebo iné doklady predávajúceho, ak osvedčia ceny skutočne uplatňované a údaje o čase ich platnosti, a to aj doklady z registračnej pokladnice.
(2) Kalkuláciou nákladov a zisku pri cenách, na ktoré sa nevzťahuje regulácia cien, sa rozumie na účely kalkulácie nákladov a zisku pre potreby cenových orgánov podľa § 3 ods. 3 zákona taký prepočet ceny alebo postup jej tvorby, ktorým sa cena skutočne vytvorila a ktorého členenie umožňuje porovnanie s cenou, za ktorú sa tovar ponúka.
(2) Ak predávajúci predáva tovar podľa osobitných požiadaviek kupujúceho a nemôže kupujúceho oboznámiť s cenou takéhoto tovaru, oznámi kupujúcemu cenu vytvorenú odhadom. 5)
(3) Pri tovare ponúkanom na predaj s rovnakými dohodnutými podmienkami podľa § 3 ods. 2 zákona sa uplatňuje u cudzozemca 5a) taká istá cena, ako u tuzemca. 5a)
5a) § 2 zákona Národnej rady Slovenskej republiky č. 202/1995 Z.z. Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov.
(1) Cenová kontrola sa začne dňom, keď pracovník poverený cenovým kontrolným orgánom 6) na vykonanie cenovej kontroly (ďalej len "kontrolný pracovník") predloží kontrolovanému subjektu poverenie na vykonanie cenovej kontroly.
6) § 16 ods. 2 zákona Národnej rady Slovenskej republiky č. 18/1996 Z.z.
(1) Na účely určenia výšky pokuty
a) podľa § 18 ods. 1 písm. a) zákona pri porušení cenovej disciplíny podľa § 17 ods. 1 až 3 a § 17 ods. 4 písm. b) zákona sa pokuta vyčísli ako rozdiel medzi súhrnom cien skutočne zaplatených a súhrnom cien, ktoré mali byť uplatnené v súlade s podmienkami regulácie cien a dohodovania cien,
b) pri porušení cenovej disciplíny podľa § 17 ods. 4 písm. a), c) a d) zákona sa uplatní pokuta podľa § 18 ods. 1 písm. b) zákona.
(2) Rozdiel medzi dohodnutou cenou a cenou, ktorá mala byť dohodnutá v súlade s cenovými predpismi, sa zníži o sumu, ktorú predávajúci alebo kupujúci sám zistí a preukáže jej vrátenie tomu, na úkor koho sa získala.
(3) zrušený od 1.1.2000
(4) zrušený od 1.1.2000
2. § 1b ods. 4 a štvrtá časť vyhlášky Ministerstva financií Slovenskej republiky č. 465/1991 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov v znení vyhlášky č. 608/1992 Zb. a vyhlášky č. 265/1993 Z.z.
Vyhláška č. 375/1999 Z.z. nadobúda účinnosť 1. januárom 2000.
Zákon č. 276/2001 Z.z. nadobúda účinnosť 1. augustom 2001 s výnimkou čl. I § 3 písm. b), § 5 ods. 1 písm. c), § 12, § 14 ods. 5, § 20 a čl. III, ktoré nadobúdajú účinnosť 1. januára 2003

References: § 22
 § 3
 § 4
 § 1
 § 12
 § 3
 § 2
 § 3
 § 5
 § 9
 § 10
 § 4
 § 5
 § 5
 § 5
 § 7
 § 11
 § 9
 § 9
 § 9
 § 4
 § 3
 § 3
 § 2
 § 16
 § 18
 § 17
 § 17
 § 17
 § 18
 § 1
 § 3
 § 5
 § 12
 § 14
 § 20